Kāhui o ‘Enata

Ko ngā Kāhui o ‘Enata (Marquesas) he kāhui moutere i Te Moana-nui-a-Kiwa. Ko Te Henua (K)enana te ingoa ki tā te reo o ngā moutere ki te raki; ko Te Fenua `Enata kē ki tā te reo o ngā moutere ki te tonga. Ko te whakamārama o aua ingoa, ko Te Whenua Tangata. Mātai matawhenua Ka noho te Kāhui o ‘Enata kei nga pae 9ºS, 139º 30W. E 600 ki te 1,000 km te tawhiti i te weheruatanga o te ao; e 1,600 km i Tahiti-nui. E rua ngā wehenga o ngā moutere nei: tuatahi, ko ngā moutere o te tokerau; tuarua, ko ngā moutere o te tonga. E 1,274 km² te rahi o te kāhui moutere nei. Haunga atu i Motu One, he maunga puia ngā moutere katoa nei. Ko ngā moutere o te tokerau e kīia nei ko Eïao, Hatutu (Hatutaa), Motu One, me Nuku Hiva: Motu Iti (Hatu Iti), Ua Pou, Motu `Oa and Ua Huka. Ko ngā moutere o te tonga ko Fatu Uku, Tahuata, Moho Tani (Motane), Terihi, Fatu Hiva, Motu Nao (Thomasset Rock), me Hiva `Oa. Ngā Tāngata He poronīhia anō ngā tangata o ngā moutere nei. I ū mai rātou i te tau 100AD pea. Ko te whakaaro, i ahu mai rātou i ngā moutere o Hāmoa.